cyanic-selkie/wikianc huggingface dataset:
Հրանտ Մադաթյան
Քաղաքական գործունեություն
2018 թվականի դեկտեմբերի 9-ին ընտրվել է Ազգային Ժողովի պատգամավոր «Բարգավաճ Հայաստան» կուսակցության թիվ 8 ընտրատարածքի տարածքային ընտրական ցուցակով։
Ընտանիք
Հրանտ Մադաթյանը ամուսնացած է և ունի վեց զավակ։
Ծանոթագրություններ
Կատեգորիա:Հայ քաղաքական գործիչներ Կատեգորիա:ՀՀ ԱԺ 7-րդ գումարման պատգամավորներ Կատեգորիա:ՀԱԱՀ շրջանավարտներ Կատեգորիա:Հայ գյուղատնտեսներ Կատեգորիա:ԲՀԿ անդամներ
Ֆուտբոլային լիգայի գավաթ 1994-95
Ֆուտբոլային լիգայի գավաթ 1994-95, Ֆուտբոլային լիգայի գավաթի 35-րդ խաղարկությունն է, որում հաղթեց «Լիվերպուլ» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1994 ֆուտբոլում Կատեգորիա:1996 ֆուտբոլում
Գյոյգյոլ (այլ կիրառումներ)
Գյոյգյոլ անվանումը կարող է վերաբերել՝
Մեռեմիիսա
Մեռեմիիսա (Meremõisa), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 176 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կեիլա շրջանի բնակավայրեր Կատեգորիա:Էստոնիայի գյուղեր
Քադխան Վերին
Քադխան Վերին, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ֆուտբոլային լիգայի գավաթ 1995-96
Ֆուտբոլային լիգայի գավաթ 1995-96, Ֆուտբոլային լիգայի գավաթի 36-րդ խաղարկությունն է, որում հաղթեց «Աստոն Վիլլա» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1995 ֆուտբոլում Կատեգորիա:1996 ֆուտբոլում
Հորովել
Հորովել (նաև՝ հոռովել, գութաներգ), հայ գյուղացու հողագործական աշխատանքի ավանդական երգը (նաև՝ հիմնական երգատեսակը), որը հնչել է գութանով վար անելիս, բանող անասուններին, ինչպես և հոտաղներին ոգևորելու, աշխատանքը թեթևացնելու ու խթանելու նպատակով։ Արտահայտել է նաև գյուղացու սոցիալական բողոքը, անձնական հույզերն ու ապրումները։
Ծագում
Անվանումը ծագել է առավել բառից, որը նշել է երկու արտի սահմանագիծը ներկայացնող, չհերկվող հողաշերտը։ Գութանավորը, ձգտելով շուտ հասնել առավելին, այդ բառը միացրել է հո՜ բացականչությանը. գոյացել են հոռովել կապակցությունը և դրա կրճատ ըռավել, ռավել, ռոլ, հոռոլ, հոռոլո և այլ տարբերակները, որոնք դարձել են գութաներգին բնորոշ բացականչություններ։ Երգի կատարումն անվանել են առավել ասել կամ առավել տալ։ Հորովել անվան տակ սովորաբար հասկացվել են նաև կալի ու սայլի երգերը (տես Կալերգ), որոնք Հորովելի հետ ընդհանուր հատկանիշներ ունեցող, բայց ինքնուրույն երգատեսակներ են։
Հորովելները
Հորովելներն աշխատանքի ընթացքում հանպատրաստից գոյացած երգեր են, սակայն հիմնված գյուղացու ավանդաբար մշակված-յուրացված խոսքային և ելևէջային պաշարի վրա։ Խոսքերի (արձակ և չափածո) հիմնական նյութը աշխատանքն է, հացը, բնությունը. մեծ տեղ է բռնում բացականչությունները և ձայնանմանեցումը, պարունակում են նաև աղոթքի ու հեթանոսական հավատալիքի տարրեր։ Մեղեդիական առումով Հորովելներն ասերգի և եղանակավոր երգեցողության սերտ զուգորդում են. նրանցում ցայտուն արտահայտվել են գեղջուկի իմպրովիզացիայի բարձր կարողությունն ու ստեղծագործ. փորձը, դրսևորվել նաև առանձին տեղավայրերի երաժշտության հատկանիշներ (հուզական արտահայտման կերպը, արտասանության ռիթմն ու ինտոնացիան, նախասիրված ելևէջները ևն)։ Վարի բաղակազմ աշխատանքի ամեն մի օղակը, որպես կանոն, անդրադարձել էՀորովելի երաժշտության մեջ, որը խոշոր կառուցվածքի ժողովրդական հորինվածք է, բաղկացած միմյանց համադրվող ինքնուրույն (երբեմն՝ հակադրական) բաժիններից՝ նախաբան, անընդմեջ զարգացող բուն Հորովել, զարգացման բարձրակետ և վերջաբան։ Աշխատանքի ծավալից ու մասնակիցների թվից կախված՝ երգեցողությունը ընդունել է պարզ կամ բարդ ձև, երկրորդ դեպքում երևան են եկել բազմաձայնության տարրեր (զարգացած անտիֆոն, նմանակող բազմաձայնում, բազմատոն զուգահեռ երգեցողություն)։
Օռովելա
Հորովելների հետ իրենց սոցիալական ֆունկցիայով, իմաստային բովանդակությամբ ու երաժշտական կառուցվածքով ամենամերձավոր առնչություն ունեն Արլ. Վրաստանում տարածված Օռովելա կոչվող երգերը (միաձայն), որոնք նույնպես միավորում են գութանի (գութնուրի), կալի (կալաուրի) և սայլի (ուռմուլի) երգեր։
Արտաքին հղումներ
Կատեգորիա:Գուսաններ Կատեգորիա:Հայկական երաժշտություն Կատեգորիա:Ժողովրդական երաժշտություն
Դեոնտեյ Ուայլդեր
Դեոնտեյ Լեշուն Ուայլդեր (, Deontay Leshun Wilder, ), ամերիկացի պրոֆեսիոնալ բռնցքամարտիկ, ծանրքաշային կարգի ներկայացուցիչ։ Սիրողական բռնցքամարտի Ամերիկայի չեմպիոն (2007)։ 2008 թվականի Պեկինի օլիմպիական խաղերի բրոնզե մեդալակիր։ Ծանրքաշային կարգում WBC վարկածով աշխարհի նախկին չեմպիոն (2015–2020)։ Ծանրքաշային կարգում աշխարհի չեմպիոնի տիտղոսի համար հաղթել է 8 բռնցքամարտիկների ։
Ըստ BoxRec կայքի 2012 թվականից ի վեր անընդմեջ ներառվել աշխարհի 10 լավագույն ծանրքաշային բռնցքամարտիկների շարքում՝ 2016-ից 2019 թվականներին զբաղեցնելով երկրորդ հորիզոնականը ։
Կենսագրություն
Ծնվել է 1985 թվականի հոկտեմբերի 22–ին Ալաբամա նահանգի Տասկալուսա քաղաքում։ 2004 թվականին միջնակարգ դպրոցը ավարտելուց հետո երազել է զբաղվել ամերիկյան ֆուտբոլով կամ էլ բասկետբոլով։ Սակայն ընտանիքում ծագած ֆինանսական ծանր պայմանների պատճառով որոշել է զբաղվել բռնցքամարտով ։
Սիրողական կարիերա
Բռնցքամարտով սկսել է զբաղվել 2005 թվականի հոկտեմբերից։ Դրանից երկու տարի անց սիրողական բռնցքամարտում հասել է լուրջ հաջողությունների։ «Ոսկե ձեռնոցներ» ազգային առաջնության ժամանակ առաջին ծանրքաշային կարգում հաղթել է բոլոր հակառակորդներին և դարձել առաջնության հաղթող։
Սիրողական բռնցքամարտի ԱՄՆ-ի առաջնության ժամանակ հաղթել է Կուատիս Գրևսին, իսկ եզրափակչում՝ Ջեյմս Ցիմերմանին և դարձել առաջնության հաղթող։
2007 թվականին մասնակցել է Չիկագոյում տեղի ունեցած աշխարհի առաջնությանը, որտեղ 1/32 եզրափակչում պարտվել է Կշիշտոֆ Զիմնոխին (20-23)։
2008 թվականի փետրվարի 29-ին մասնակցել է Նովոսիբիրսկում կայացած Ռուսաստանի և Ամերիկայի օլիմպիական հավաքականների հանդիպմանը,որտեղ տեխնիկական նոկաուտով պարտվել է մինչև 91 կգ քաշային կարգում հանդես եկող բռնցքամարտիկ Եվգենի Ռոմանովին։
2008 թվականին Պեկինի օլիմպիական խաղերի ժամանակ առաջին ծանրքաշային կարգում (մինչև 91 կգ) նվաճել է բրոնզե մեդալ։
Սիրողական բռնցքամարտում անց է կացրել 35 մարտ, որոնցից միայն 5-ում է պարտություն կրել։
2008 թվականի օլիմպիական խաղեր
Օլիմպիական խաղերից անմիջապես հետո որոշել է տեղափոխվել պրոֆեսիոնալ բռնցքամարտ։
Պրոֆեսիոնալ կարիերա
Առաջին 32 մարտերում մինչև 4-րդ ռաունդը նոկաուտի է ենթարկել իր բոլոր հակառակորդներին։
2008 թվականի նոյեմբերի 15-ին առաջին անգամ ելույթ է ունեցել պրոֆեսիոնալ ռինգում։ Իր հակառակորդին՝ Էտանա Կոկսին, նոկաուտի է ենթարկել երկրորդ ռաունդում։ Դրանից հետո տեղի ունեցած 8 մարտերում իր բոլոր հակառակորդներին հաղթել է հենց առաջին ռաունդում։
2010 թվականի հոտեմբերի 15-ին հանդիպել է իր հայրենակից Հարոլդ Սքոներսի հետ։ Այս մարտում իր պրոֆեսիոնալ կարիերայի մեջ առաջին անգամ ենթարկվել է նոկդաունի։ Սակայն Ուայլդերը մրցակցին չորս անգամ նոկդաունի է ենթարկել և վստահորեն հաղթանակ տարել նրա նկատմամբ։ Սքոներսը դարձել է առաջին բռնցքամարտիկը, որը կարողացել է Ուայլդերի հետ մարտը շարունակել մինչև 4-րդ ռաունդ։
2012 թվականի փետրվարի 25-ին ռինգ է դուրս եկել ընդդեմ Մալոն Հեյսի։ Նա դարձել է երկրորդ բռնցքամարտիկը, որը շարունակել է մարտը մինչև 4-րդ ռաունդ։ Սակայն մնացած հակառակորդների նման Ուալդերը նրան էլ է նոկաուտի ենթարկել։
2012 թվականի մայիսի 26-ին առաջին ռաունդում նոկաուտի է ենթարկել Ջեսի Օլթմանսին (10-2)։
Սեպտեմբերին ռինգ է դուրս եկել անհաղթելի բռնցքամարտիկ Դեյմոն ՄակԿրիրի դեմ (14-0)։ Առաջին ռաունդում Ուայլդերը առավելության է հասել մրցակցի նկատմամբ։ Երկրորդ ռաունդում ՄակԿրիրին հաջողվել է ուժեղ հարված հասցնել նրան, բայց այդ հաջողությունը տևական է եղել։ Մի քանի վայրկյան անց Ուայլդերը նոկդաունի է ենթարկել նրան։ ՄակԿրիրի երկրորդ անգամ նոկդաունի մեջ հայտնվելուց հետո մրցադատավորը կանգնեցրել է մարտը։ Դեոնտեյ Ուայլդերը հաղթել է տեխնիկական նոկաուտով ։
Դեկտեմբերի 15-ին տեղի է ունեցել երկար սպասված հանդիպումը Դեոնտեյ Ուայլդերի և Կելվին Փրայսի միջև (13-0)։ Այդ մարտը եղել է Ուայլդերի առաջին տիտղոսային մարտը։ Առաջին երկու ռաունդների ընթացքում բռնցքամարտիկները մարտը վարել են չափավոր և զգուշությամբ։ Արդեն երրորդ ռաունդի վերջին րոպեին Ուայլդերը փորձել է ձախ ջեբ հարված հասցնել մրցակցին, բայց վերջինիս հաջողվել է խուսափել այդ հարվածից։ Դրանից անմիջապես հետո Դեոնտեյը աջ կրոս հարվածով նոկաուտի է ենթարկել Փրայսին։ Մրցադատավորը կանգնեցրել է մարտը։ Այդ որոշումը Փրայսը չի վիճարկել ։
Մարտ Օդլի Հարիսոնի դեմ
2013 թվականի ապրիլի 27-ին Մեծ Բրիտանիայի Շեֆիլդ քաղաքում հանդիպել է գերծանր քաշային կարգում 2000 թվականի ամառային օլիմպիական խաղերի բռնցքամարտի չեմպիոն Օդլի Հարիսոնի հետ։ Մարտի ընթացքում երկու բռցնքամարտիկները գործել են մեծ զգուշությամբ։ Սակայն արդեն առաջին ռաունդում Դեոնտեյը աջ կրոս հարվածով կարողացել է առավելության հասնել մրցակցի նկատմամբ։ Ամերիկացին ևս մի քանի ճշգրիտ հարվածներ է հասցրել Օդլիին։ Վերջինս հայտնվել է ռինգի անկյունում և ընկել գետնին։ Նա կարողացել է կանգնել, բայց ի վիճակի չի եղել շարունակել մարտը։ Ուայլդերը հաղթել է տեխնիկական նոկաուտով հենց առաջին ռաունդում։
Մարտ Սերգեյ Լյախովիչի դեմ
Հունիսի 15-ին Մեծ Բրիտանիայում մարտէ նշանակված եղել Դերեկ Չիսորայի և Ուայլդերի միջև։ Բայց վերջինս մոտ խնդիրներ էին առաջացել օրենքի հետ և չէր կարողացել հեռանալ ԱՄՆ-ի սահմաններից։ Հաջորդ մարտը նշանակվել է օգոստոսի 9-ին։ Նրա մրցակիցն էր WBO վարկածով աշխարհի նախկին չեմպիոն Սերգեյ Լյախովիչը։
2013 թվականի ամռանը Դևիդ Հեյին օգնել է Թայսոն Ֆյուրիի դեմ մարտին պատրաստվելու համար։ Մարտը նշանակված է եղել 2013 թվականի սեպտեմբերի 28-ին։ Հարցազրույցի ժամանակ Դեոնտեյը հայտարարել է, որ կայանալիք մարտում Հեյը անպայման կհաղթի Ֆյուրիին ։ Սակայն այդ հանդիպումը Հեյի ստացած վնասվածքի պատճառով չեղյալ է համարվել։
Մարտ Նիկոլայ Ֆիրտայի դեմ
2013 թվականի հոկտեմբերի 26-ին հանդիպել է Նիկոլայ Ֆիրտայի հետ։ Առաջին ռաունդի միջնամասում երկու անգամ Ֆիրտային նոկդաունի է ենթարկել։ Երկրորդ ռաունդում վերջինս ավելի զգուշավոր է մարտ վարել։ Այս ռաունդում նույնպես Դեոնտեյը որոշակի առավելություն է ունեցել մրցակցի նկատմամբ։ Նույնիսկ ստեղծվել էր այնպիսի տպավորություն, որ Դեոնտեյը ծաղրում է իր հակառակորդին։ Սակայն Ֆիրտան կարողացել է մի քանի արժանի հակահարված տալ նրան։ 3-րդ ռաունդում Ֆիրտան հայտնվել է ռինգի պարանների վրա։ 4-րդ ռաունդը որոշիչ է եղել բռնցքամարտիկների համար։ Ուայլդերը մի քանի հարվածներ հասցնելով Ֆիրտային հասցրել է պարանների մոտ, իսկ հաջորդ հարվածով արդեն ավարտել մարտը։
Մարտ Մալիկ Սքոթի դեմ
Պուերտո Ռիկոյում 2004 թվականի մարտի 15-ին ծանրքաշային կարգում WBC վարկածով աշխարհի չեմպիոնի տիտղոսի համար հանդիպել է ամերիկացի Մալիկ Սքոթի հետ։ Ուայլդերը 33-ամյա հայրենակցին նոկաուտի է ենթարկել ընդամենը 96 վայրկյանների ընթացքում։ Այս մարտը դարձել է մի շարք հակասությունների և վեճերի պատճառ։ Շատերի կարծիքով մարտը պայմանավորված է եղել և Սքոթը կեղծել է իր նոակաուտը։
Մարտ Ջեյսոն Գավերնի դեմ
Օգոստոսի 16-ին հանդիպել է Ջեյսոն Գավերնի հետ։ Հենց մարտի սկզբից Ուայլդերը առավելության է հասել մրցակցի նկատմամբ։ 3-րդ և 4-րդ ռաունդներում Գավերնը նոկդաունի է ենթարկվել։ 5-րդ ռաունդից առաջ վերջինիս անկյունը հրաժարվել է շարունակել մարտը։
2014 թվականի մայիսին ջախջախիչ պարտության է մատնել Չառլի Զելենոֆին։
Չեմպիոնական մարտ Բերմեյն Սթիվերնի դեմ
2015 թվականի հունվարի 17-ին Լաս Վեգասում չեմպիոնական մարտ է տեղի է ունեցել Դեոնտեյ Ուայլդերի (32-0, 32 КО) և կանադացի Բերմեյն Սթիվերնի միջև (24-1-1, 21 КО)։ Առաջին ռաունդը անցել է մարզիկների միջև հարվածների փոխանակմամբ, բայց Ուայլդերը որոշակի առավելություն է ունեցել։ Բարձրահասակ ամերիկացին երկար ջեբ հարվածներով վերահսկել է մրցակցին, իսկ վերջինս էլ փորձել է կրճատել միմյանց միջև հեռավորությունը։ Մարտը շարունակվել է մինչև 12-րդ ռաունդ։ Դատավորների միաձայն որոշմամբ (118:109, 119:108 և 120:107) Ուայլդերը հաղթող է ճանաչվել։
Այս մարտից հետո Ուայլդերը դարձել է ծանրքաշային կարգում WBC վարկածով աշխարհի նոր չեմպիոն։ Միաժամանակ սա եղել է իր պրոֆեսիոնալ կարիերայում առաջին մարտը, որը շարունակվել է մինչև 12-րդ ռաունդ։ Ավելի ուշ հայտարարել է, որ մարտի ընթացքում վիրավորվել է իր աջ ձեռքը, իսկ մարտից մեկ օր անց՝ աչքը ։ Մարտից հետո Սթիվերնին հիվանդանոց են տեղափոխել։ Բժիշկները պարզել են, որ նրա օրգանիզմը ջրազրկվել է ։
Մարտ Էրիկ Մոլինայի դեմ
2015 թվականի հունիսի 13-ին անց է կացրել տիտղոսի պաշտպանության առաջին մարտը։ Հանդիպել է իր հայրենակցի Էրիկ Մոլինայի հետ։ Սա եղել է Ալաբամայում կայացած առաջին մարտը, որին մասնակցել է 9347 մարդ։ Մոլինան հավակնում էր դառնալ պատմության մեջ առաջին մեքսիկո-ամերիկացի ծանրքաշային աշխարհի չեմպիոնը։ 3-րդ ռաունդում նա որոշակի առավելության է հասել չեմպիոնի նկատմամբ, բայց իր հաջողությունը երկար չի տևել։ Ուայլդերը նրան նոկդաունի է ենթարկել երեք անգամ՝ 4-րդ ռաունդում երկու անգամ և 5-րդ ռաունդում մեկ անգամ։ 9-րդ ռաունդում աջ հարվածից հետո Մոլինան ընկել է հատակին։ Մրցադատավորը կանգնեցրել է մարտը։ Այդ պահին մրցադատավորների հաշիվը եղել է 90-77, 89-78, 89-78՝ բոլորը Ուայլդերի օգտին ։
Մարտ Ժոան Դյուապայի դեմ
2015 թվականի սեպտեմբերի 26-ին չեմպիոնի տիտղոսը պաշտպանել է երկրորդ անգամ՝ հանդիպելով ֆրանսիացի բռնցքամարտիկ Ժոան Դյուապայի հետ (32-2)։ Ուայլդերը 11-րդ ռաունդում տեխնիկական նոկաուտի է ենթարկել նրան։ Մարտը կանգնեցնելու ժամանակ դատավորների հաշիվը եղել է 99-90,100-90, 99-91՝ ի օգուտ Ուայլդերի։
Մարտ Արթուր Շպիլկայի դեմ
2016 թվականի հունվարի 16-ին Նյու Յորքում պետք է հանդիպեր ուկրաինացի բռնցքամարտիկ Վյաչեսլավ Գլազկովի հետ ։ Սակայն Գլազկովը որոշել է IBF վարկածով աշխարհի չեմպիոնի ազատ տիտղոսի համար պայքարել Չարլզ Մարտինի հետ։ Դեոնտեյի դեմ մարտում նրան փոխարինել է Արթուր Շպիլկան(20-1)։
Չեմպիոնի տիտղոսի համար մարտը այդքան էլ հեշտ չի ընթացել։ Ուայլդերը մարտի ընթացում անընդհատ աջ հարվածներ է հասցրել հակառակորդի գլխին, բայց վերջինս կարողացել է որոշակի դիմադրություն ցույց տալ։ Ամբողջ մարտը ընթացել է հավասար պայմաններում։ 9-րդ ռաունդում Արթուրը փորձել է ձախ հարված հասցնել Ուայլդերին։ Սակայն վերջինս շուտ կողմնորոշվել է և, հակառակորդի ծնոտին աջ հարված հասցնլով, նրան գետնին տապալել։ Այդ հարվածից հետո Շպիլկան չի կարողացել ուշքի գալ։ Այդ պատճառով նրան ռինգից հեռացրել են պատգարակով և միանգամից հիվանդանոց հասցրել։ Ութ ռաունդների արդյունքում դատավորների գրանցած հաշիվը Ուայլդերի օգտին է եղել (75-77, 74-78, 74-78)։
Մարտ Քրիս Արեոլայի դեմ
2016 թվականի փետրվարի 26-ին Մայամիում սակարկություն է տեղի ունեցել WBC վարկածով աշխարհի չեմպիոն Դեոնտեյ Ուայլդերի և տիտղոսի պարտադիր հավակնորդ Ալեքսանդր Պովետկինի միջև մարտի անցկացման իրավունքի վերաբերյալ։ Հաղթանակ է տարել ռուսական կողմը ։ Մարտը պետք է տեղի ունենար 2016 թվականի մայիսի 21-ին Մոսկվայի Մեգասպորտ համալիրում։ 2016 թվականի մայիսի 13-ին Պովետկինի դոպինգ թեստից հետո հայտնի է դարձել, որ նրա օրգանիզմում մելդոնիայի մնացորդներ են եղել։ Ռյաբինսկու խոսքերով, Պովետկինը տեղյակ է եղել մելդոնիայի արգելքի մասին և սեպտեմբերից դադարել է օգտագործել դրանք ։ Բռնցքամարտի համաշխարհային խորհուրդը որոշել է չեղյալ չհայտարարել Ուայլդերի հետ մարտը ։  Այն տեղափոխվել է մեկ ուրիշ օր ։ Սակայն Բերմեյն Սթիվերնի դեմ մարտից հետո էլ պարզ է դարձել, որ նա կրկին դոպինգ է օգտագործել։ Արդյունքում Պովետկինը դուրս է մնացել WBC վարկանշային ցուցակից։
2016 թվականի հուլիսի 16-ին հանդիպել է Քրիս Արեոլային։ Ուայլդերը հենց մարտի սկզբից որոշակի առավելություն է ունեցել մրցակցի նկատմամբ։ 4-րդ ռաունդում նոկդաունի է ենթարկել Արեոլային։ Մարտի երկրորդ կեսում Ուայլդերի առավելությունը էլ ավելի ցայտուն կերպով է դրսևորվել։ Նա առանց մեծ դժվարության ուժեղ հարվածներ է հասցրել հակառակորդին։ Բացի դրանից վիրավորվել էր Արեոլայի ձախ աչքը և նա հեմատոմա էր ստացել։ 8-րդ ռաունդից հետո նրա անկյունը հրաժարվել է շարունակել մարտը ։ Մարտից հետո հայտնի է դարձել, որ Ուայլդերը աջ ձեռքի և բիցեպսի վնասվածք է ստացել ։
Մարտ Թայսոն Ֆյուրիի դեմ (ռևանշ)
Երկու բռնցքամարտիկների միջև ռևանշը տեղի է ունեցել 2020 թվականի փետրվարի 22-ին ։ Թայսոն Ֆյուրին 7-րդ ռաունդում տեխնիկական նոկաուտի է ենթարկել Դեոնտեյ Ուայլդերին ։
Անձնական կյանք
2009 թվականին ամուսնացել է Ջեսիկա Սքեյզ Ուայլդերի հետ։ Նրանք ունեն չորս երեխա՝ երկու դուստր և երկու որդի։ Որոշ ժամանակ անց նրանք բաժանվել են ։ Ընդհանուր առմամբ Ուայլդերը ունի ութ երեխա ։ Ներկայումս ապրում է Թելի Սվիֆտի հետ ։ Նրանք ունեն մեկ երեխա։
Կրտսեր եղբայր Մարսելոս Ուայլդերը նույնպես պրոֆեսիոնալ բռնցքամարտիկ է ։
Բռնցքամարտից դուրս
Հաճախ է ելույթ ունենում թրեշ–թոլքերում։ Նա հաճախ ռինգ է կանչում հայտնի բռնցքամարտիկների և իրեն անվանում ժամանակի ամենաուժեղ բռնցքամարտիկ։ Իր հայտարարություններից մեկի ժամանակ ասել է, որ սահմաններ չի ճանաչում և կարող է նույնիսկ ռինգում մարդ սպանել։ Իր հարցազրույցներից մեկի ժամանակ էլ նշել է, որ հեշտությամբ կկարողանար նոկաուտի ենթարկել Մայք Թայսոնին։ Այդ հայտարարությունը սուր քննադատության է արժանացել մի շարք բռնցքամարտիկների և ամսագրերի կողմից ։
Խնդիրներ օրենքի հետ
2013 թվականի մայիսի 9–ին ձերբակալվել է Լաս Վեգասի հյուրանոցներից մեկում՝ մի կնոջ ծեծի ենթարկելու և խեղդելու համար։ Կնոջ դեմքը ուռած է եղել (հատկապես ունքերի շրջանում), քիթը կոտրված, վերին շրթունքը պատռված, իսկ պարանոցին մի շարք կարմիր հետքեր։ Կնոջը տեղափոխել են հիվանդանոց։ Ավելի ուշ Ուայլդերը ազատ է արձակվել 15 հազար դոլարի դիմաց։ Դատական նիստը նշանակված է եղել հունիսի 3–ին ։ Ուայլդերի փաստաբանը ասել է․
2017 թվականի հունիսի 14–ին նրան կանգնեցրել է ճանապարհային ոստիկանությունը և մեքենայից մարիխուանա հայտնաբերել։ Ուայլդերը մեղադրվել է երկրորդ կարգի մարիխուանան ապօրինաբար պահելու համար։ Բռնցքամարտիկին ազատ են արձակել 1000 դոլար գրավի դիմաց։ Պաշտպանական կողմը պնդում էր, որ գտնված ապրանքը նրան չի պատկանել։ Փաստաբանի Պոլ Փաթերսոնի խոսքերով, Ուայլդերը մի քանի օրով հեռացել է նահանգներից, և այդ ժամանակ մեկ ուրիշն է օգտվել նրա մեքենայից ։
2018 թվականի հունվարի 11–ին նորից է մեղադրվել թմրանյութեր պահելու համար։ 30 օրվա ազատազրկումից հետո նա ազատ է արձակվել ։
Արտաքին հղումներ
Կատեգորիա:Բռնցքամարտիկներ այբբենական կարգով Կատեգորիա:Ամերիկացի բռնցքամարտիկներ Կատեգորիա:Ամերիկացի հանցագործներ
Բեռոկալեխո դե Արագոնա
Բեռոկալեխո դե Արագոնա (իսպ.՝ Berrocalejo de Aragona), բնակավայր և մունիցիպալիտետ Իսպանիայում։ Գտնվում է Ավիլա պրովինցիայում (Կատիլիա և Լեոն ինքնավար համայնքում)։ Մունիցիպալիտետը գտնվում է՝ Ավիլա շրջանում։ Բնակչությունը՝ 465 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Ֆուտբոլային լիգայի գավաթ 1996-97
Ֆուտբոլային լիգայի գավաթ 1996-97, Ֆուտբոլային լիգայի գավաթի 37-րդ խաղարկությունն է, որում հաղթեց «Լեսթեր Սիթի» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1996 ֆուտբոլում Կատեգորիա:1997 ֆուտբոլում
Ֆուտբոլային լիգայի գավաթ 1997-98
Կատեգորիա:Ֆուտբոլային լիգայի գավաթ Կատեգորիա:1997 ֆուտբոլում Կատեգորիա:1998 ֆուտբոլում
Տալիզինո (գյուղ, Մուրոմսկի շրջան)
Տալիզինո (Талызино), գյուղ Ռուսաստանի Վլադիմիրի մարզի Մուրոմսկի շրջանի կազմում։
Բնակչությունը 2010 թվականին գրանցված տվյալներով կազմում էր 137 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վլադիմիրի մարզի Մուրոմսկի շրջանի բնակավայրեր
Նովոֆյոդորովկա (գյուղ, Ջանկոյի շրջան)
Նովոֆյոդորովկա (Новофедорівка, Avuz Kenegez), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Աուզ-Կենեգեզ։
2001 թվականի տվյալներով Նովոֆյոդորովկա գյուղում բնակվում էր 230 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Սոլյոնոե Զայմիշչե
Սոլյոնոե Զայմիշչե (Солёное Займище), գյուղ Ռուսաստանի Աստրախանի մարզի Չեռնոյարսկի շրջանի կազմում։
Բնակչությունը 2010 թվականին գրանցված տվյալներով կազմում էր 2330 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1700 թվականին հիմնադրված բնակավայրեր Կատեգորիա:Ռուսաստանի Աստրախանի մարզի Չեռնոյարսկի շրջանի բնակավայրեր
18-րդ հարավային զուգահեռական
18-րդ հարավային զուգահեռականը հասարակածից 18° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։
Զուգահեռականով հատվող տարածքները
Գրինվիչի միջօրեականից սկսած դեպի արևելք` օվկիանոս Ամերիկա ՝
Ծանոթագրություններ
Կատեգորիա:Հարավային զուգահեռականներ
Սիս Յու
Սիս Յու (Сысь-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կուկ Յու գետի ձախ ափին՝ 2 կմ հեռավորության վրա։ Գետի երկարությունը կազմում է 61 կմ։ Գետաբերանից 20 կմ հեռավորության վրա, ձախ ափին թափվում է գետ՝ Սիս Վոժ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Լանգոսկո
Ժողովրդագրություն
Բնակչության աճ
Ծանոթագրություններ
Կատեգորիա:Իտալիայի բնակավայրեր
Սերգեյ Վակուլենկո
Խաղային կարիերա
Վակուլենկոն Խարկովի ֆիզիկական կուլտուրայի ուսումնարանի և Դոնեցկի «Շախտյորի» սան է։ «Շախտյորի» ակադեմիան ավարտելուց հետո հանդես է եկել նրանց պատանեկան (2009-2014, 68 խաղ, 12 գոլ) և երիտասարդական (2012-2013, 2 խաղ) թիմերում, ինչպես նաև «Շախտյոր-3»-ում (2010-2011, 27 խաղ, 5 գոլ) ։
2014 թվականի դեկտեմբերի 31-ին Մարիուպոլի «Իլյիչյովեցի» գլխավոր մարզիչ Նիկոլայ Պավլովը հեռախոսազրույցում Վակուլենկոյին առաջարկել է աշխատել իր ղեկավարությամբ։ Ցանկանալով հանդես գալ Պրեմիեր լիգայի թիմում՝ ֆուտբոլիստը հավաքի է մեկնել մարիուպոլցիների հետ, որից հետո պայմանագիր է կնքել այդ թիմի հետ ։ Բարձրագույն դիվիզիոնում Վակուլենկոն նորամուտը նշել է 2015 թվականի փետրվարի 27-ին Օդեսայի «Չեռնոմորեցի» դեմ արտագնա խաղում։ Նոր թիմում Վակուլենկոն սկսել է իր ելույթները կիսապաշտպանի դիրքում, բայց ժամանակի ընթացքում տեղափոխվել է պաշտպանություն, որտեղ դարձել է առաջատար ։ Մինչև մրցաշրջանի ավարտը ֆուտբոլիստը «Իլյիչյովեցի» կազմում առանց փոխարինման 11 հանդիպում է անցկացրել Պրեմիեր լիգայում։ Ամառային արտամրցաշրջանում նրա թիմը առաջին լիգա անցնելուց հետո գլխավորում էր Վալերի Կրիվենցովը։ «Իլիչյովեցը» համալրվել է մի շարք նոր ֆուտբոլիստներով, որից հետո 21-ամյա Վակուլենկոն դարձել է նորացված թիմի առաջատարը ։
Հետագայում Բարձրագույն խմբում հանդես է եկել «Օլիմպիկում» (Դոնեցկ), «Արսենալում» (Կիև), «Կարպատներում» (Լվով)։
2020 թվականի սկզբին տեղափոխվել է հայկական «Արարատ-Արմենիա» ակումբ։
Միջազգային կարիերա
2008 թվականից պարբերաբար ներգրավվել է պատանեկան հավաքականներում։ 2014 թվականի հունվարին Վակուլենկոն երիտասարդական հավաքականի կազմում Սերգեյ Կովալեցի գլխավորությամբ հանդես է եկել Համագործակցության Գավաթում, որտեղ անցկացրել է 6 հանդիպում և նվաճել ոսկե մեդալներ ։ Օգոստոսին ընդգրկվել է Շվեյցարիայի և Լիխտենշտեյնի հավաքականների հետ Եվրո-2015 (մինչև 21) ընտրական խաղերի թեկնածուների ընդլայնված ցուցակում ։
Տվրդոշ վանք
Տվրդոշ վանք (Манастир Тврдош), ի պատիվ Սուրբ Աստվածամոր վերափոխման, Սերբ ուղղափառ եկեղեցու վանք Սերբական Հանրապետության Տրեբինե համայնքում։ Տեղակայված է քարափի վրա, Տվրդոշ գյուղում, Տրեբիշնիցա գետի աջ ափին, Տրեբինե քաղաքից 4 կմ հեռավորության վրա։ Տվրդոշ վանքը հայտնի է նրանով, որ այստեղ կուսակրոնություն է ընդունել սերբ նշանավոր ուղղափառ ճգնավոր Վասիլի Օստրոժսկին։
Վանքը նաև լայնորեն հայտնի է որպես խաղողագործության կենտրոն ։
Պատմություն
Ավանդություն գոյություն ունի, ըստ որի վանքը կառուցել են Կոստանդիանոս Ա Մեծ կայսրը և նրա մայրը` Հեղինեն, 4-րդ դարում։ 13-րդ դարի վերջում կամ 14-րդ դարի սկզբում Տվրդոշը վերականգնվել է սերբ արքա Ստեփան Ուրոշ 2-րդ Միլուտինը ։
1509 թվականին վանքը վերանորոգվել է միտրոպոլիտ Վիսարիոն Առաջինի կողմից։ Գրեթե 200 տարի Տվրդոշը եղել է Տրեբինայի թեմի կենտրոնը։ 1667 թվականին վանքը մեծապես տուժել է երկրաշարժից, սակայն վերականգնվել է միտրոպոլիտ Վասիլի Օստրոժսկու կողմից ։ 1694 թվականին Թուրքական մեծ պատերազմի ժամանակ վենետիկցիները պայթեցրել են վանքը ։
1928 թվականին Ամերիկայում հարստացած տեբինացի Նիկոլայ Ռունեվացը միջոցներ է տրամադրել վանքի վերականգման համար։ 1955 թվականից սկսած` ինտենսիվ վերականգնում է սկսվել ։
1992 թվականին Մոստարում Սուրբ Երրորդության տաճարի ավերումից հետո Տվրդոշ է տեղափոխվել Զախումի-Հերցեգովինյան եպիսկոպոսի ամբիոնը ։
Արտաքին հղումներ
Կատեգորիա:Բոսնիա և Հերցեգովինայի ուղղափառ վանքեր
Մոնեմվասիա
Պավսանիասը նկարագրել է Մինոյի հրվանդանը (ἄκρα Μινῴα) ։ Ժայռը, որտեղ գտնվում է քաղաքը, գոյացել է 375 թվականին բյուզանդացի պատմաբան Զոսիմոսի հիշատակած հզոր երկրաշարժի հետևանքով, որը լրջորեն փոխել է Լակոնիայի արևելյան ափը։ 1971 թվականին մայրցամաքը և ժայռը, որտեղ գտնվում է գյուղը, միացվել են ավտոմոբիլային կամրջով։
Ֆրանկյան ժամանակաշրջանում հայտնի էր որպես Նապոլի-դի-Մալվասիա (Napoli di Malvasia) կամ Մալվազիա (Malvasia, Μαλβαζία) և հանդիսանում էր մալվասյան կոչվող հունական գինիների առևտրի կենտրոնը ։ Մալվազիա (Malvoisie) անվամբ հայտնի են լիկյորային գինին և խաղողի գինին ։
Պատմություն
Դատելով արձանագրությունից՝ Պելոպոնեսի ամենավաղ հուշն այդ ժամանակ համարվում էր «սլավոնների երկիրը»։
746 թվականին՝ Կոստանդին V-ի օրոք, Ֆեոֆանը քաղաքում համաճարակ է նշել, որը կոչվում էր Հուստինիանոսի ժանտախտ։ Այն ներթափանցել էր Սիցիլիայից և Կալաբրիայից «ավերիչ կրակի նման» ։
Մոտ 878 թվականին ստորին քաղաքն ամրապնդվել և օգտագործվել է որպես արաբների դեմ պատերազմում բյուզանդական նավատորմի բազա։ 961 թվականին Կրետեի Էմիրությունը դադարել է գոյություն ունենալ, դադարել են նաև արաբների հարձակումները ։
1147 թվականին Սիցիլիայի նորմանցիներն անհաջող փորձ են արել գրավել Մոնեմվասիան։ Կոստանդնուպոլսի անկումից հետո՝ 1204 թվականին, չորրորդ խաչակրաց արշավանքի ժամանակ, Մոնեմվասիան զերծ է մնացել նվաճումներից ։ Խաչակիրների կողմից եռամսյա պաշարման արդյունքում՝ Գիյոմ II դե Վիլլարդուենի հրամանատարության ներքո, քաղաքը հանձնվել է, և 1248 թվականին դարձել Աքայան իշխանությունների մաս։
1259 թվականին՝ Պելագոնիայի ճակատամարտում, Գիյոմ II դե Վիլլարդուենը գերի է վերցվել Միքայել VIII Պալեոլոգոսի կողմից։ Ազատությունը վերականգնելու համար աքայացիների իշխանը ստիպված էր 1262 թվականի պայմանագրով Բյուզանդիային զիջել Մոնեմվասիան, Մանին և Միստրասը ։ Նույն տարում ձևավորվել է Մորեայի բռնապետությունը ։ Մոնեմվասիան դարձել է խաչակիրների հետ պատերազմի կենտրոն։ Մոնեմվասիայում կայանել է Կոնստանդին Պալեոլոգոսի զորքը, որն ուղարկվել էր Կոստանդնուպոլիսից՝ Միքայել VIII Պալեոլոգոսի կողմից ։
Մոնեմվասիայի ղեկավար Պավլոս Մամոնասը բռնակալ Թեոդոր I Պալեոլոգոսի թշնամին էր ։ 1385 թվականին թուրքերը Օմար բեյի, գեներալ Բայազիդ I-ի գլխավորությամբ գրավել են Մոնեմվասիան և հանձնել Պալեոլոգոսին ։ 1397 թվականին թուրքական բանակը՝ Յակուբ փաշայի և Էվրենոս բեյի գլխավորությամբ, գրավել և թալանել է Մոնեմվասիան ։ 1401 թվականին կայսր Մանուիլ II Պալեոլոգոսը Արևմտյան Եվրոպա մեկնելու ճանապարհին կայսրուհուն և երկու երեխաներին թողել է Մոնեմվասիայում՝ իր եղբայր Թեոդոր I բռնակալի պաշտպանության ներքո ։
1540 թվականին ՝ չորրորդ վենետիկյան-թուրքական պատերազմի վերջում, Մոնեմվասիան հանձնվել է Օսմանյան կայսրությանը վենետիկյան դոժ Պիետրո Լանդոյի կողմից։ Բնակիչները լքել են Մոնեմվասիան, այն անկում է ապրել ։
1690 թվականին քաղաքը ցամաքով և ծովով պաշարվել է վենետիկցիների կողմից՝ ծովակալ Ֆրանչեսկո Մորոսինիի գլխավորությամբ, իսկ օգոստոսի 18-ին թուրքերը պայմանագիր են կնքել վենետիկցիների հետ, համաձայն որի՝ Մոնեմվասիան հանձնվել է նրանց։ Բնակիչները վերադարձել են Մոնեմվասիա ։
1715 թվականի սեպտեմբերի 7-ին՝ Երկրորդ Ծովային պատերազմի ժամանակ, Մոնեմվասիան առանց մարտի տրվել է Օսմանյան կայսրությանը։ Բնակիչները լքել են Մոնեմվասիան, այն անկում է ապրել ։
1770 թվականին՝ Պելոպոննեսյան ապստամբության ընթացքում, Մոնեմվասիան ավերվել է ալբանացիների կողմից, բնակիչները լքել են այն ։
1821 թվականի մարտին՝ Օսմանյան կայսրությունից Հունաստանի անկախության պատերազմի ժամանակ, ամրոցը պաշարվել է Լակոնիայի և Կինուրիայի բնակիչ երկու հազար ապստամբների կողմից՝ Ձանետակիդեսի, Գրիգորակիդեսի և Վուզանարայի  ղեկավարությամբ ։ 1821 թվականի հուլիսի 23-ին՝ եռամսյա պաշարումից հետո, բերդը գրավվել է ապստամբների կողմից ։ Թուրքական կայազորը ամբողջությամբ կոտորվել է։
Մոնեմվասիա համայնք
Մոնեմվասիայի տեղական համայնքը ներառում է երեք բնակավայր։ 2011 թվականի մարդահամարի տվյալներով բնակչության թիվը կազել է 1418 մարդ ։ Տարածքը 12,55 քառակուսի կիլոմետր է ։
Տեսարժան վայրեր
Սուրբ Սոֆիայի եկեղեցին կառուցվել է կայսր Անդրոնիկոս II Պալեոլոգիոսի օրոք՝ մոտ 1150 թվականին ։ Մոնեմվասիայի ամենանշանավոր կառույցն է։ Տեղակայված է ժայռի ամենաբարձր կետում գտնվող վերին քաղաքում։ Թուրքական իշխանության ժամանակ վերածվել է մզկիթի ։ Եկեղեցին վերանորոգվել է 1950-ական թվականներին։
Ամենայն Սուրբ Աստվածածին Քրիստոնեական եկեղեցին կառուցվել է 15-րդ դարում՝ ավելի հին եկեղեցու տեղում։ Եկեղեցում կա Պանագիայի կամ Օդիգիտրիայի՝ 1150 թվականի սրբապատկեր, որին անուն է տրվել։ Սրբապատկերի անվանումը ծագում է լակոնյան Խրիսաֆա գյուղից, որտեղ այն գտնվում էր Մոնեմվասիայում հայտնվելուց առաջ։ Եկեղեցու տակ է գտնվում քաղաքի միակ հրաշագործ աղբյուրը, որի ջուրը, ըստ ավանդության, նպաստում է բեղմնավորմանը։ Թուրքական տիրապետության ժամանակ եկեղեցին թալանի է ենթարկվել և վերածվել ցորենի պահեստի։ Շինություններից մեկի տեղում բաղնիք է կառուցվել։
Միրտիդիոտիսի Սուրբ Աստվածածին եկեղեցին կառուցվել է 1690 թվականին՝ վենետիկյան երկրորդ տիրապետության օրոք։
Սուրբ Նիկոլասի եկեղեցին կառուցվել է 1703 թվականին՝ վենետիկյան իշխանության օրոք ։ Հետագայում թալանվել է թուրքերի կողմից։ 1821 թվականի Հունական հեղափոխությունից հետո երկար տարիներ օգտագործվել է որպես տարրական դպրոց։ Այս դպրոցում սովորել է ծնունդով Մոնեմվասիայից Յաննիս Ռիցոսը՝ հայտնի հույն բանաստեղծ և Երկրորդ համաշխարհային պատերազմի ժամանակ հունական դիմադրության մասնակից։ Նա թաղված է այս քաղաքում։
Քրիստոսի խաչելության տաճարը (Էլկոմենոս-Քրիստոս) հիմնադրվել է 1293 թվականին՝ կայսր Անդրոնիկոս II Պալեոլոգոսի կողմից, Մոնեմվասիա այցից հետո։ Գտնվում է քաղաքի կենտրոնական հրապարակում։ Դա քաղաքի ամենամեծ տաճարն է։ 1697 թվականին տաճարը վերակառուցվել է վենետիկցիների կողմից ։
Այստեղ են գտնվում նաև 19-րդ դարի Սուրբ Ստեփանոս եկեղեցին, Պանագիայի եկեղեցին կամ 18-րդ դարի Կրիտիկի և Սուրբ Աննայի եկեղեցին ։
Պորի քաղաքից 5 կմ դեպի հյուսիս-արևմուտք գտնվում է համանուն լողափը ։ 6 կմ դեպի հյուսիս-արևմուտք գտնվում են Էպիդավրոս Լիմիրա  հնագույն քաղաքի ավերակները։ 20 կմ դեպի հարավ գտնվում է Բոյա հնագույն քաղաքը (, Վատիկա,, այժմ՝ Նեապոլի , ) ։
Ծանոթագրություններ
Կատեգորիա:Հունաստանի բնակավայրեր
Նա լավ է խաղում (ֆիլմ)
«Նա լավ է խաղում» (անգլ.՝ He got game), Սպայկ Լիի կողմից 1998 թվականին նկարահանված սպորտային դրամա։ Կինոնկարի նկարահանման աշխատանքները տեղի են ունեցել 1997 թվականի հուլիսից մինչև սեպտեմբերը։ Գլխավոր դերերում հանդես են գալիս Դենզել Վաշինգտոնը, NBA-ի բասկետբոլիստ Ռեյ Ալենը, Միլա Յովովիչը, Ռոզարիո Դոուսոնը և այլք։
Դերերում
Հիսուսի դերի համար ռեժիսոր Սպայկ Լին առաջ էր քաշել NBA-ի բասկետբոլիստներ Կոբի Բրայանտի, Թրեյսի Մակգրեյդիի, Ալեն Այվերսոնի, Քևին Գառնեթի և Ստեֆոն Մարբերիի թեկնածությունները։ «Միլոուքի Բաքս»-«Նյու Յորք Նիքս» հանդիպման խաղակեսին Լին որոշում է մոտենալ Ռեյ Ալենին և առաջարկել դերը։ Ալենը համաձայնում է և շուրջ ութ ամիս հաճախում դերասանական արվեստի մասնավոր պարապմունքների, քանի որ չուներ դերասանական փորձ ։
Ֆիլմի սկզբնամասում կամեո ձևավաչափով հանդես են գալիս NBA-ի բասկետբոլիստներ Շաքիլ Օ'Նիլը, Ռեջի Միլլերը, Բիլ Ուոլթոնը, Սկոտի Պիպենը, Մայքլ Ջորդանը, Չարլզ Բարքլին, մարզիչներ Ջորջ Կարլը, Ռիք Պիտինոն և մեկնաբան Դիք Վիթեյլը ։
Արտաքին հղումներ
Կատեգորիա:1998 ֆիլմեր Կատեգորիա:Ամերիկյան սպորտային ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր բասկետբոլի մասին Կատեգորիա:Անգլերեն ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:1990-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Touchstone Pictures ֆիլմեր
Լիմբուրխ (այլ կիրառումներ)
Տես նաև.
Չեխերենի այբուբեն
Արևելյան Եվրոպայի մի շարք լեզուների (սլովեներեն, բալթիական լեզուներ, ինչպես նաև այնպիսի լեզուներ, ինչպինսին է, օրինակ, էստոներենը) այբուբեններ հիմնված են չեխերենի այբուբենի վրա։ Դրանցում ավելացվում կամ հանվում են դիակրիտիկ նշանները՝ համապատասխան լեզվում դրանց անհրաժեշտության։ Չեխերենի այբուբենից ամենաշատ տարբերվում է լեհերենի այբուբենը, որ մշակվել է ինքնուրույն։
Ժամանակակից չեխերենի այբուբենն ունի 42 տառ.
XX դարի վերջին հրատարակված բառարաններում, սակայն, այբուբենն ուներ հետևյալ կազմը (երկար ձայնավորները, ինչպես նաև քմայնացած բաղաձայններն առանձին հնչյուններ չէին համարվում, Ěě, Xx տառերն ունեին վիճելի կարգավիճակ, իսկ Qq և Ww տառերը սովորաբար դուրս էին թողնվում այբուբենից, թեև բառարաններում ունենում էին առանձին բաժիններ).
Պատմություն
Դիակրիտիկ նշաններ ունեցող տառերի մեծ մասը այբուբենի մջ ներառվել են XV դարի սկզբում Յան Գուսի կողմից կատարված բարեփոխումների ժամանակ՝ նպատակ ունենալով փոխարինել երկգրություններին ու եռագրություններին, որոնցով գրվում էին չեխերենի այն հնչյունները, որոնք չունեին իրենց համապատասխան տարբերակը լատիներենում (լեհերենի այբուբենում մինչ օրս գործածվում են երկգրություններն ու եռագրությունները)։
16 դարի ընթացքում Ů (պատմական «Ó», բայց ներկայում արտասանվում է որպես «Ú») ավելացվեց այբուբենին։ Այբուբենի միակ երկգրությունը մնաց «Ch» տառակապակցությունը, որ դրվում էր «H» և «I» տառերի միջև. դրանով գրվում էր չեխերենի այն հնչյունը, որ նման էր գերմեներենի «Ch» կամ ռուսերենի «Х» հնչյունին։ «Ch» համարվում է մեկ տառ, որոշ բառարաններում այդ տառի համար առանձնացվում է միայն մեկ վանդակ, իսկ ուղղահայաց գրություն ունեցող տեքստերում (օրինակ՝ ցուցանակներում) նրա բաղադրիչները մնում են միասին։ Խաչբառերում «Ch» տառին մեկ վանդակ հատկացնելը որոշ չափով նվազել է Չեխիայում համակարգիչների տարածմանը զուգահեռ։
Երկար ձայնավորների նշանակման համար չեխերեն այբուբենում գործածվում է սուր շեշտ (Á, É, Í, Ó, Ú, Ý տառեր) և Ů տառը։ Այս տառերն այբուբենում ունեն այն նույն հերթականությունը, ինչ դիակրիտիկ նշաններ չունեցող նույն տառերը։ Երբ շեշտադրումից բացի այլ տարբերություններ չկան, դիակրիտիկ նշանով տառը դրվում է սովորականից հետո։ «Գաչեկ»  (ˇ) նշանը ցունց է տալիս տվյալ տառի պատմական քմայնացումը։ Č, Ř, Š և Ž այբուբենում տեղադրվում են իրենց հիմք տառից հետո, իսկ Ď, Ň, Ť ետնալեզվայիններն ունեն այն նույն հերթականությունը, ինչ դիակրիտիկ նշաններ չունեցող նույն տառերը։
Այբուբեն
ě տառով նշանակվում է նույն հնչյունը, ինչ e տառով, իսկ y տառով՝ նույն հնչյունը, ինչ i տառով, սակայն ě և i տառերը որոշ դեպքերում նշանակում են նաև իրենց նախորդող տառերի ընթերցման փոփոխութուն։
Համակարգչային կոդավորում
Ծրագրավորման մեջ չեխերենի այբուբենի համար կան կոդավորման տարբեր չափանիշներ։ Դրանցից են՝
Արտաքին հղումներ
Կատեգորիա:Լատիներենի հիման վրա այբուբեններ Կատեգորիա:Չեխերեն
(6276) Կուրոհոն
(6276) Կուրոհոն (Kurohone), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 1-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,876092 ա. մ., առավելագույնը մոտենում է 2,745 ա. մ. հեռավորության վրա և հեռանում 3,0072 ա. մ. ։ Արեգակի շուրջ մեկ ամբողջական պտույտ է կատարում 1781,57 երկրային օրվա ընթացքում, իր ուղեծրով շարժվելով միջինում 0,202069 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,43° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ուդարնոե (գյուղ, Ջանկոյի շրջան)
Ուդարնոե (Ударне, Cadra Şeyh Eli), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Ջադրա-Շեյխ-Էլի։
2001 թվականի տվյալներով Ուդարնոե գյուղում բնակվում էր 104 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Ֆուտբոլային լիգայի գավաթ 1998-99
Ֆուտբոլային լիգայի գավաթ 1998-99, Ֆուտբոլային լիգայի գավաթի 39-րդ խաղարկությունն է, որում հաղթեց «Տոտենհեմ Հոտսպուր» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1998 ֆուտբոլում Կատեգորիա:1999 ֆուտբոլում
Մեռիկյուլա
Մեռիկյուլա (Meriküla), գյուղ Էստոնիայի Իդա-Վիրումաա նահանգի Վայվառա շրջանում։
2011 թվականի տվյալներով գյուղում բնակվում էր 12 մարդ։
Արտաքին հղումներ
Կատեգորիա:Էստոնիայի Իդա-Վիրումաա նահանգի Վայվառա շրջանի բնակավայրեր Կատեգորիա:Էստոնիայի գյուղեր
Թոմաս Վուլֆ
Թոմաս Վուլֆ (Thomas Clayton Wolfe, )՝ ամերիկացի նշանավոր գրող, «Նայիր տանը քո, հրեշտակ», «Ժամանակի և գետի մասին», «Դեպի տուն վերադարձ չկա» վեպերի և այլ ստեղծագործությունների հեղինակ։ Հայերեն թարգմանվել է հեղինակի «Երկրի ոստայնը» վիպակը ։
Վուլֆը գրել է չորս մեծածավալ վեպ, բազմաթիվ պատմվածքներ, նորավեպեր, ինչպես նաև թատերգություններ։ Նա հայտնի է իբրև մի գրող, որ իր ստեղծագործություններում բանաստեղծական, իմպրեսիոնիստական, զգացմունքային, տպավորիչ արձակը միահյուսել է ինքնակենսագրական տարրի հետ։ Նրա 1920-1940- ական թվականներին գրած ու հրատարակած գրքերը կենսական ազդեցություն են գործել այդ ժամանակաշրջանի ամերիկյան մշակույթի վրա։ Վուլֆի մահից հետո նրա ժամանակակից հեղինակներից Ուիլյամ Ֆոլկները գրեց, որ Վուլֆին կարելի է համարել իրենց սերնդի մեծագույն գրողը, քանզի նա ավելի բարձր նպատակակետեր էր նշել իր համար, քան մյուս գրողները։ Վուլֆի ազդեցությունը զգալի է հատկապես Ջեք Քերուաքի, Ռեյ Բրեդբերիի, Ֆիլիպ Ռոթի գրվածքների վրա։ Այսօր էլ նրան հիշատակում են որպես ամերիկյան ժամանակակից գրականության կարևորագույն ներկայացուցչի, ինքնակենսագրական արձակի առաջնակարգ վարպետի, և նա համարվում է Հյուսիսային Կարոլինա նահանգի ամենահռչակավոր գրողը։ Սակայն Էռնեստ Հեմինգուեյը, որն իր սեղմ գրելաոճով և առնական ձայնով Վուլֆի հակապատկերն էր, մի կողմ է «գցում» նրան՝ ծաղրանքով բնութագրելով որպես «ամերիկյան գրի չափից դուրս փքված Լի լ՛Աբներ»-ի։
Թոմաս Քլեյթոն Վուլֆը ծնվել է Հյուսիսային Կարոլինա նահանգի Էշվիլ քաղաքում։ Ընտանիքի ութ երեխաներից ամենակրտսերն էր։ Հայրը՝ Ուիլյամ Օլիվեր Վուլֆը, հմուտ քարագործ վարպետ էր, որը հիանալի փորագրում էր քարի վրա, տապանաքարերի պատրաստման բիզնես էր ձեռնարկել ու հաջողությամբ առաջ էր տանում գործը։ Ուիլյամ Վուլֆի մայրը՝ Ջուլիան, նույնպես հաջողակ գործարար էր /անշարժ գույքի առուվաճառքի բնագավառում/:
Թոմասը Հյուսիսային Կարոլինայի համալսարան ընդունվեց, երբ ընդամենը տասնհինգ տարեկան էր։ Նպատակադրվելով դառնալ թատերագիր՝ 1919 թ.-ին փոխադրվեց թատերագրության կուրս։ Նրա առաջին՝ ,,Բըք Գեյվինի վերադարձը,, մեկ գործողությամբ պիեսը հաջողությամբ բեմականացվեց նոր-նոր հիմնադրված ,,Կարոլինա փլեյմեյքերս,, թատերախմբի, կարճ ժամանակ անց՝ նաև Վուլֆի ու իր համակուրսեցիների կողմից, ընդ որում՝ հենց Վուլֆն էր գլխավոր դերակատարը։ ,,Կարոլինա փլեյմեյքերս,,-ը  այդ նույն՝ 1919 թվականի դեկտեմբերին բեմադրեց Վուլֆի թատերգություններից ևս մեկը՝ ,,Երրորդ գիշերը,,։ Միաժամանակ՝ Թոմասը խմբագրում էր համալսարանի ուսանողների ,,The Daily Tar Hill,,  թերթը և այդտեղ տպագրած ,,Արդյունաբերության ճգնաժամը,,  էսսեի համար  պարգևատրվեց արժեքավոր մրցանակով։
Քադխան Ստորին
Քադխան Ստորին, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։
Թոմաս Վուլֆ
1920 թվականի հունիսին որպես բակալավր ավարտելով Հյուսիսային Կարոլինայի համալսարանը՝ Վուլֆը երեք ամիս անց ընդունվում է Հարվարդի համալսարանի արվեստների ու գիտությունների շրջանավարտային դպրոցը, որտեղ կատարելագործվում է թատերագրության մեջ Ջորջ Փիրս Բեյքերի ղեկավարությամբ:Վերջինիս արվեստանոցն էլ հենց իրականացրեց Վուլֆի ,,Լեռները,, թատերգության բեմադրությունը։
Քադխան Ստորին
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Թոմաս Վուլֆ
1922 թ.-ին Թոմասն ավարտեց Հարվարդը՝ ստանալով մագիստրական աստիճան։ Այդ նույն տարվա հունիսին մահացավ հայրը։ Հոր վախճանը խորապես ազդել էր երիտասարդի վրա, և դա զգացվեց նաև  նրա գրվածքներում։ Վուլֆը ևս մեկ տարի սովորեց Բեյքերի արվեստանոցում, որը բեմականացրեց նրա ,,Բարի գալուստ մեր քաղաք,,  տասը գործողությամբ թատերգությունը։
Քադխան Ստորին
Ծանոթագրություններ
Կատեգորիա:Արևմտյան Հայաստանի գյուղեր
Թոմաս Վուլֆ
1923 թ. -ի նոյեմբերին Վուլֆը տեղափոխվեց Նյու Յորք, փորձեց իր թատերգությունները վաճառել Բրոդվեյում։ Հաջորդ տարվա փետրվարից սկսեց անգլերեն դասավանդել Նյու Յուրքի համալսարանում, որտեղ դասախոսել է յոթ տարի։
Ֆուտբոլային լիգայի գավաթ 1999-2000
Ֆուտբոլային լիգայի գավաթ 1999-2000, Ֆուտբոլային լիգայի գավաթի 40-րդ խաղարկությունն է, որում հաղթեց «Լեսթեր Սիթի» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1999 ֆուտբոլում Կատեգորիա:2000 ֆուտբոլում
Սեբին (Լոկչիմի վտակ)
Սեբին (Сэбин), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոկչիմ գետի ձախ ափին՝ 49 կմ հեռավորության վրա։ Գետի երկարությունը կազմում է 16 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կարինե Պողոսյան
Կարինե Պողոսյան, ՀՀ ԱԺ 7-րդ, 6-րդ և 5-րդ գումարման պատգամավոր։ 2019 թվականի փետրվարի 2-ից ԱԺ Առողջապահության և սոցիալական հարցերի մշտական հանձնաժողովի անդամ ։
Կենսագրություն
Կարինե Պողոսյանը ծնվել է Արարատի մարզի Մխչյան գյուղում՝ 1973 թվականի մայիսի 27-ին։
1994-2004 թվականներին աշխատել է Արտաշատի թիվ 6 միջնակարգ դպրոցում որպես ֆիզիկայի ուսուցչուհի, իսկ 2004-2009 թվականներին` փոխտնօրեն։ 2009-2012 թվականներին տնօրինել է Արտաշատի թիվ 1 միջնակարգ դպրոցը։
2011 թվականին պարգևատրվել է Արարատի մարզպետի «Լավագույն տնօրեն» պատվոգրով, 2012 թվականին՝ «Պարույր Սևակ» հուշամեդալով, 2016 թվականին պաշտպանության նախարարի կողմից՝ «Վազգեն Սարգսյան» մեդալով։
Քաղաքական գործունեություն
2012-2017 թվականներին եղել է ԱԺ պատգամավոր (թիվ 17 ընտրատարածք)։ Եղել է ԱԺ գիտության, կրթության, մշակույթի, երիտասարդության և սպորտի հարցերի մշտական հանձնաժողովի նախագահի տեղակալ։ Անդամակցել է «Հանրապետական» (ՀՀԿ) խմբակցությանը և եղել է ՀՀԿ անդամ։
2017-2019 թվականներին՝ ԱԺ պատգամավոր («Ծառուկյան» կուսակցությունների դաշինք)։ Անդամակցել է ԱԺ գիտության, կրթության, մշակույթի, երիտասարդության և սպորտի հարցերի մշտական հանձնաժողովին և «Ծառուկյան» խմբակցությանը։
2018 թվականի դեկտեմբերի 9-ին ընտրվել է Ազգային Ժողովի պատգամավոր «Բարգավաճ Հայաստան» կուսակցության թիվ 8 ընտրատարածքի տարածքային ընտրական ցուցակով ։
Գիտական գործունեություն
Հեղինակել է գիտամանկավարժական հոդվածներ։
Ընտանիք
Կարինե Պողոսյանը ամուսնացած է և ունի երկու զավակ։
Ծանոթագրություններ
Կատեգորիա:ՀՊՄՀ շրջանավարտներ Կատեգորիա:ԲՀԿ անդամներ Կատեգորիա:Հայ ֆիզիկոսներ Կատեգորիա:Հայ քաղաքական գործիչներ Կատեգորիա:Հայ մանկավարժներ
Սերխիո Ռամոս
Սերխիո Ռամոս (Sergio Ramos, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Պարի Սեն-Ժերմենի և Իսպանիայի ազգային հավաքականի կազմում։ Խաղում է կենտրոնական պաշտպանի դիրքում ։
Պրոֆեսիոնալ կարիերան սկսել է 17 տարեկանում Սևիլյայի կազմում։ 18 տարեկանում շատ ծանր վթար է ունենում, որի պատճառով շատ բժիշկներ հավատացած են լինում, որ նա այլևս չի կարող շարունակել իր ֆուտբոլային կարիերան, բայց նա հաղթահարում է այդ վնասվածքը և նորից վերադառնում է խաղադաշտ։ 19 տարեկանում իր հիանալի խաղով գրավում է Ռեալ Մադրիդի ղեկավարության ուշադրությունը և 27 միլիոն եվրոյով տեղափոխվում արքայական ակումբ։ Նա Ռեալում հանդես էր գալիս որպես կենտրոնական պաշտպան։
Ռեալի հետ նվաճել է տարբեր արժեքավոր գավաթներ, ներառյալ 4 Իսպանիայի առաջնություն, 2 Արքայական գավաթ, 2 Իսպանիայի սուպեր գավաթ, 4 Չեմպիոնների լիգա և այլն։ Նա նաև հանդես է եկել Իսպանիայի ազգային հավաքականում և հավաքականի հետ նվաճել է Եվրոպայի 2008 և 2012 թվականների Եվրոպայի առաջնությունները, 2010 թվականի Աշխարհի առաջնությունը։
Սևիլյա
2004-2005 մրցաշրջանում Ռամոսը անցկացրեց 41 խաղ, իսկ Սևիլյան զբաղեցրեց 6-րդ տեղը և ստացավ ՈՒԵՖԱ Եվրոպա Լիգայի ուղեգիր ։
2005-2009
2005 թվականի ամռանը Ռեալ Մադրիդը 27 միլիոն եվրոյով գնեց 19-ամյա Ռամոսի տրանսֆերը ։ Ռամոսը միակ իսպանացի ֆուտբոլիստն էր, ում Ֆլորենտինո Պերեսը գնել էր իր պաշտոնավարման առաջին շրջանի 5 տարիներին ։ Մադրիդում նա ստացավ 4 համարի մարզաշապիկը, որը նախկինում կրում էր Ֆեռնանդո Իեռոն։ 2005 թվականի դեկտեմբերի 5-ին նա խփեց իր առաջին գոլը Ռեալի կազմում՝ գրավելով Օլիմպիակոսի դարպասը Չեմպիոնների Լիգայի խմբային փուլի խաղում ։ Իր առաջին Մադրիդյան մրցաշրջաններում նա խաղում էր որպես կենտրոնական պաշտպան, սակայն երբ 2007-2008 մրցաշրջանի սկզբին ակումբ եկան Քրիստոֆ Մետզելդերը և Պեպեն, նա սկսեց խաղալ հենակետային կիսապաշտպանի դիրքում։ Ռեալում նա աչքի էր ընկնում խփած գոլերով և ստացած կարմիր քարտերով։ Իր առաջին կարմիր քարտը ստացել է 2005 թվականի սեպտեմբերի 18-ին՝ Էսպանյոլի դեմ խաղում ։ 2006-2007 մրցաշրջանում Ռամոսը խփեց 5 գոլ, ներառյալ գոլը Բարսելոնայի դեմ 3-3 ավարտված խաղում ։ Այս մրցաշրջանում Ռեալը հաղթեց Իսպանիայի առաջնությունը ։
2008 թվականի օգոստոսի 24-ին՝ Իսպանիայի Սուպեր գավաթի Վալենսիայի դեմ հանդիպման պատասխան խաղում Ռամոսը գոլ խփեց և հաշիվը սարքեց 2-1։ 9 հոգով մնացած Ռեալը այդ խաղում հաղթեց 4-2 հաշվով, իսկ ընդհանուր երկու խաղերում՝ 6-5 հաշվով, այդպիսով նվաճելով Իսպանիայի Սուպեր գավաթը ։
Ռամոսը ընդգրկվեց 2008 թվականի և՛ ՈՒԵՖԱ-ի, և՛ ՖԻՖԱ-ի տարվա խորհրդանշական հավաքականներում։ 2008 թվականի Եվրոպայի լավագույն ֆուտբոլիստի անվանակարգում զբաղեցրել է 21-րդ տեղը։
2009-2015
2009-2010 մրցաշրջանից առաջ Ռամոսը նշանակվեց Ռեալի 4 ավագներից մեկը։ Պեպեի ծնկի վնասվածքի պատճառով, Ռամոսը հաճախ խաղում էր կենտրոնական պաշտպանի դիրքում։ Նա խփեց 4 գոլ առաջնության 33 խաղերում և 2010 թվականի փետրվարի 21-ին անցկացրեց իր 200-րդ հանդիպումը Ռեալի կազմում՝ խաղադաշտ դուրս գալով Վիլյառեալի դեմ խաղում ։ 2010 թվականի նոյեմբերի 29-ին Բարսելոնայի դեմ խաղում Ռամոսը ստացավ իր 10-րդ կարմիր քարտը Ռեալում և հավասարվեց Ֆեռնանդո Իեռոյի նախկին ռեկորդին։ 2011 թվականի ապրիլի 20-ին Ռամոսը մասնակցեց Ռեալի հաղթանակին Իսպանիայի գավաթի եզրափակչում՝ Բարսելոնայի դեմ խաղում ։ Դրան հաջորդող երթի ժամանակ՝ հաղթանակը ավտոբուսի վերևում նշելիս Ռամոսը պատահաբար ձեռքերից բաց թողեց գավաթը, և այն ընկավ ներքև՝ ավտոբուսի անիվների տակ։ Արդյունքում գավաթը փոս ընկավ ։
2011 թվականի հուլիսի 12-ին Ռամոսը երկարաձգեց իր պայմանագիրը Ռեալի հետ մինչև 2017 թվականը ։ 2012 թվականի ապրիլի 25-ին՝ Չեմպիոնների Լիգայի կիսաեզրափակչի Բավարիայի հետ հանդիպման պատասխան խաղի հետխաղյա 11-մետրանոցների ժամանակ Ռամոսը վրիպեց, իսկ Ռեալը պարտվեց 1-3 հաշվով ։
2013 թվականի հունվարի 9-ին Ռամոսը ստացավ իր երկրորդ դեղին քարտը և հեռացվեց խաղադաշտից Իսպանիայի գավաթի Սելտայի դեմ խաղում ։ Երբ պարզվեց, որ քարտը ստանալուց հետո Ռամոսը նաև վիրավորել է մրցավարին, իսպանացին ստացավ 4 խաղյա որակազրկում ։ Հաջորդ ամիս՝ փետրվարի 17-ին՝ Ռայո Վալեկանոյի դեմ խաղի 12-րդ րոպեին Ռամոսը գոլի հեղինակ դարձավ, ինչից 6 րոպե անց 2 դեղին քարտ ստացավ 1 րոպեի ընթացքում ու հեռացվեց խաղադաշտից ։ Սա դարձավ Ռամոսի 16-րդ կարմիր քարտը և 12-րդը Լա Լիգայում։
2013 թվականի դեկտեմբերի 14-ին՝ Օսասունայի դեմ խաղում Ռամոսը ստացավ իր 18-րդ կարմիր քարտը՝ անցնելով ակումբի ռեկորդը ։ Իր 19-րդ կարմիր քարտը նա ստացավ 2014 թվականի մարտի 23-ին՝ Բարսելոնայի դեմ խաղում ։
2014 թվականի ապրիլի 29-ին Ռամոսը 2 գոլ խփեց Բավարիայի դեմ Չեմպիոնների Լիգայի կիսաեզրափակչի պատասխան խաղում, իսկ Ռեալը հաղթեց 4-0 և ընդհանուր 2 խաղերի արդյունքում 5-0 հաշվով՝ վերջին 12 տարիների մեջ առաջին անգամ դուրս գալով ՉԼ-ի եզրափակիչ ։ Մայիսի 24-ին՝ եզրափակչի Ատլետիկոյի դեմ խաղի ավելացված ժամանակում Ռամոսը գլխի հարվածով գրավեց հակառակորդի դարպասը՝ սարքելով հաշիվը 1-1 և փրկելով իր թիմին պարտությունից։ Լրացուցիչ ժամանակում Ռեալը 3 գոլ խփեց և նվաճեց իր պատմության 10-րդ Չեմպիոնների Լիգայի գավաթը ։ Ռամոսը երկրպագուների կողմից ճանաչվեց եզրափակչի լավագույն ֆուտբոլիստ։